#### KISKŐRÖS VÁROS POLGÁRMESTERE

#### ELŐTERJESZTÉS

(a Képviselő-testület 2017. június 14-i ülésére)

## TÁRGY: HAGA ANDRÁSNÉ LAKÁSBÉRLETI JOGVISZONYÁNAK MEGHOSSZABBÍTÁSA

Kiskőrös Város Képviselő-testülete Egészségügyi és Szociálpolitikai Bizottságának 42/2015. számú határozata alapján bérbe adta az Önkormányzat tulajdonában lévő, Kiskőrös külterület 0105/5 helyrajzi számon nyilvántartott, természetben 6200 Kiskőrös, Öregszőlő tanya 54. szám alatti, 46 m2 alapterületű, 2 szoba, 1 konyha, 1 WC helyiségekből álló, komfort nélküli lakást Haga Andrásné részére, 2015. június 26. napjától 2017. június 25. napjáig 2 éves időtartamra.

Haga Andrásné 2017. május 22. napján kérelmet nyújtott be Kiskőrös Város Önkormányzata Képviselő-testületének címezve a lakásbérleti jogviszonyának meghosszabbítása érdekében.

Haga Andrásné élettársával él közös háztartásban. Kérelmében előadta, hogy lakhatási problémáját továbbra sem tudja megoldani. Ingatlanvagyonnal nem rendelkezik, alacsony jövedelméből piaci alapú albérlet fizetését, fenntartását nem tudja megfizetni, ezért kéri a lakásbérleti jogviszonyának meghosszabbítását.

A család az önkormányzati bérlakást tisztán, rendben tartja és gondoskodnak a lakás rendszeres karbantartásáról.

Az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet 4. § (3) bekezdése alapján a – szociális helyzet alapján történő bérbeadás feltételeinek fennállása esetén – Képviselő-testület a lakásbérleti jogviszonyt – különösen indokolt esetben, a Képviselő-testület Egészségügyi és Szociálpolitikai Bizottságának javaslatára - legfeljebb öt alkalommal, alkalmanként legfeljebb 2 éves időtartamra meghosszabbíthatja, amennyiben a bérlőnek nincs lakbér- és közüzemi díj hátraléka, továbbá a lakásbérleti szerződésben vállalt valamennyi kötelezettségét szerződésszerűen, késedelem nélkül teljesítette.

A kérelmező által becsatolt igazolások alapján a lakbért rendszeresen fizeti, lakbér tartozása nincsen, valamint közüzemi díj – vízdíj – hátraléka sem áll fenn.

Figyelemmel arra, hogy Haga Andrásné a lakásproblémáját önhibáján kívül továbbra sem tudja megoldani, valamint a Kiskőrös Város Képviselő-testülete Egészségügyi és Szociálpolitikai Bizottságának az 57/2017. számú határozata értelmében javaslom a mellékelt lakásbérleti szerződés szerint a lakásbérleti jogviszony 1 évvel történő meghosszabbítását.

**Kiskőrös, 2017. június 6.**

 **Domonyi László sk.**

 **polgármester**

**HATÁROZAT-TERVEZET**

A Képviselő-testület

1. egyetért azzal, hogy az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet 4. § (3) bekezdése alapján az Önkormányzat vagyonát képező, Kiskőrös külterület 0105/5 helyrajzi számon nyilvántartott, természetben 6200 Kiskőrös, Öregszőlő tanya 54. szám alatti, 2 szoba, 1 konyha, 1 WC helyiségekből álló, komfort nélküli, 46 m2 alapterületű lakásra vonatkozóan a bérleti jogviszony Haga Andrásné 6200 Kiskőrös, Öregszőlő tanya 54. szám alatti lakos részére, 1 éves időtartamra meghosszabbításra kerüljön.
2. kezdeményezi a lakásbérleti szerződés közös megegyezéssel történő módosítását és a határozat-tervezetben foglaltak szerinti tartalommal történő megkötését.
3. felhatalmazza a polgármestert a határozat-tervezet mellékletét képező módosításokkal egységes szerkezetbe foglalt lakásbérleti szerződés aláírására.

**Felelős:** polgármester

**Határidő:** azonnal